CELEX: 32011D0895
Language: et
Date: 2011-12-19 00:00:00
Title: Nõukogu otsus nr 895/2011/EL, 19. detsember 2011 , millega muudetakse otsust 2002/546/EÜ seoses selle kohaldamisajaga

29.12.2011   
            
            
               ET
            
            
               Euroopa Liidu Teataja
            
            
               L 345/17
            
         NÕUKOGU OTSUS nr 895/2011/EL,
   19. detsember 2011,
   millega muudetakse otsust 2002/546/EÜ seoses selle kohaldamisajaga
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 349,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   võttes arvesse Euroopa Parlamendi arvamust (1),
   toimides seadusandliku erimenetluse kohaselt
   ning arvestades järgmist:
   
               (1)
            
            
               Nõukogu otsusega 2002/546/EÜ (2) lubatakse Hispaanial kuni 31. detsembrini 2011 vabastada teatavad Kanaari saartel valmistatud tooted maksust nimega „Arbitrio sobre las Importaciones y Entregas de Mercancías en las islas Canarias” (edaspidi „AIEM-maks”) või seda kõnealuste toodete puhul vähendada. Nimetatud otsuse lisas on esitatud selliste toodete loetelu, mille suhtes võib kohaldada AIEM-maksu vabastust või vähendust. Olenevalt tootest ei või kohalike ja muude toodete maksumäära erinevus olla üle 5, 15 või 25 %.
            
         
               (2)
            
            
               Otsuse 2002/546/EÜ kohaldamisaja pikendamine kahe aasta võrra on õigustatud, kuna kõnealuse otsusega antud luba õigustavad põhjendused on jäänud samaks. Sellega seoses kinnitati 28. augusti 2008. aasta aruandes, mille komisjon esitas nõukogule Kanaari saartel kehtiva AIEM-maksuga seotud erikorra kohaldamise kohta, et AIEM-maks toimib rahuldavalt ja nõukogu otsust 2002/546/EÜ ei ole vaja muuta.
            
         
               (3)
            
            
               Lisaks kinnitatakse Hispaania ametiasutustelt komisjonile saadetud aruandes, et ebasoodsad tingimused, mis õigustasid AIEM-maksust täielikult vabastamise või selle osalise vähendamise lubamist teatavate Kanaari saartel valmistatud toodete puhul, on endiselt kehtivad.
            
         
               (4)
            
            
               Otsust 2002/546/EÜ tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2002/546/EÜ artikli 1 lõike 1 esimeses lauses asendatakse kuupäev „31. detsember 2011” kuupäevaga „31. detsember 2013”.
   Artikkel 2
   Käesolev otsus jõustub selle vastuvõtmise päeval.
   Artikkel 3
   Käesolev otsus on adresseeritud Hispaania Kuningriigile.
   
      Brüssel, 19. detsember 2011
      
         
            Nõukogu nimel
         
         
            eesistuja
         
         M. KOROLEC
      
   
   
      (1)  1. detsembri 2011. aasta arvamus (Euroopa Liidu Teatajas seni avaldamata).
   
      (2)  EÜT L 179, 9.7.2002, lk 22.